Vedborere (Melandryinae)

Vedborere (Melandryinae) er en underfamilie av biller som er knyttet til død ved og til sopper som vokser på denne. Familien er ganske artsrik, med rundt 1200 kjente arter, 20 arter er funnet i Norge, men de fleste av dem er forholdsvis sjeldne. Noen grupper som tidligere ble regnet til denne familien er nå overført til familien løvsoppbiller (Tetratomidae).

Utseende 
Små til middelsstore (1,2 – 20 mm) biller, kroppsformen varierer mellom kort oval og ganske langstrakt. Oversiden er vanligvis hvelvet og mer eller mindre kledt med fine hår. På farge er de gjerne svarte eller brunlige, men det finnes også noen ganske fargerike arter. Hodet er temmelig lite, med store fasettøyne. Antennene består av 10 ledd og varierer i lengde fra litt lengre enn hodets bredde til nesten så lange som kroppen. De er trådformede, sagtakkede eller svakt kølleformede. Hos noen grupper er det ytterste leddet på maksillarpalpene (munnfølerne) sterkt utvidet og mer eller mindre økseformet. Brystskjoldet (pronotum) varierer mye i form, men er som oftest i alle fall noe tilsmalnet framover. Ved roten er det gjerne to korte, men dype lengdefurer. Dekkvingene er vanligvis nokså avlange og parallellsidige, men kan også være brede og ovale. Noen, som slekten Melandrya, har tydelige punktrekker, men de fleste mangler dette. Overflaten på dekkvingene er ofte dekket av kraftig mikroskulptur og derfor ganske matt. Beina er forholdsvis lange, baklårene er ofte kraftig fortykkede og bakleggene krumme. Leggene (tibiae) har ofte to ganske store og mer eller mindre sagtakkede sporer, særlig på bakbeina. For- og mellomføttene er fem-leddete, bakføttene fire-leddete. De ulike gruppene er ganske ulike på utseende. Slekten Melandrya er ganske store og kraftige, svarte biller som kan ligne på enkelte skyggebiller (Tenebrionidae), mens slektene Orchesia og Abdera er små og avlange, og ligner sterkt på blomsterbiller (Scraptiidae), men kan skilles fra disse på at dekkvingene har lyse tverrbånd. Slekten Osphya ligner sterkt på noen arter i familien bløtvinger (Cantharidae), bortsett fra at dekkvingene er harde. Larvene er avlange, jevnbrede med ganske tynn, lys hud. Kroppen har en del oppstående, fine børster. På det bakerste leddet sitter det er par oppoverrettede kroker. Beina er ganske korte og kraftige, hodekapselen stor og bred med forholdsvis lange, fire-leddete antenner.

Levevis 
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede.

Systematisk inndeling / norske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien vedborere, Melandryidae Leach, 1815
 Underfamilien vedborere, Melandryinae Leach, 1815
 Stammen Anisoxiellini  Nikitsky, 2007 
 Slekten Anisoxiella Nikitsky, 1989 - to arter
 Stammen Dircaeini Kirby, 1837
 Slekten Abdera Stephens, 1832 - 8 arter, i Norge:
 Abdera affinis (Paykull, 1799)
 Abdera flexuosa (Paykull, 1799)
 Abdera triguttata (Gyllenhal, 1810)
 Slekten Anisoxya Mulsant, 1856 - to arter, i Norge:
 Anisoxya fuscula (Illiger, 1798)
 Slekten Dircaea Fabricius, 1798 - 12 arter
 Slekten Dircaeomorpha Fairmaire, 1896 - 4 arter
 Slekten Paradircaea Nikitsky, 1998 - én art
 Slekten Phloiotrya Stephens, 1832 - 37 arter, i Norge:
 Phloiotrya rufipes (Gyllenhal, 1810)
 Slekten †Quasianisoxya Alekseev, 2015 - én fossil art
 Slekten Stenoxylita Nomura, 1959 - 2 arter
 Slekten Wanachia Schultze, 1912 - 4 arter
 Stammen Hypulini Gistel, 1848
 Slekten Diegoa Fairmaire, 1899 - én art
 Slekten Doxozilora Broun, 1909 - én art
 Slekten Drances Champion, 1889 - én art
 Slekten Euryzilora Lewis, 1895 - 2 arter
 Slekten Hira Hayashi, 1960 - én art
 Slekten Hypulus Paykull, 1798 - 9 arter, i Norge:
 Hypulus quercinus (Quensel, 1790)
 Slekten Madelinia Alekseev & Pankowski, 2020
 Slekten Marolia Mulsant, 1856 - 5 arter
 Slekten Microtonus LeConte, 1862 - 13 arter
 Slekten Neogonus Hampe, 1873 - 6 arter
 Slekten Nipponomarolia Miyatake, 1982 - 6 arter
 Slekten Symphora LeConte, 1866 - 14 arter
 Stammen Melandryini Leach, 1815
 Slekten Bonzicomorpha Pic, 1927 - 2 arter
 Slekten Bonzicus Lewis, 1895 - én art
 Slekten Eumelandrya Nomura, 1959 - 2 arter
 Slekten Ivania Lewis, 1895 - én art
 Slekten Melandrya Fabricius, 1801 - 33 arter, i Norge:
 Melandrya caraboides (Linnaeus, 1761)
 Melandrya barbata (Fabricius, 1787)
 Melandrya dubia (Schaller, 1783)
 Slekten Paradaemon Csiki, 1924
 Slekten Phryganophilus C.R. Sahlberg, 1833 - 6 arter, i Norge:
 Phryganophilus ruficollis (Fabricius, 1798)
 Slekten Prothalpia LeConte, 1862 - 3 arter
 Slekten Sallumia Fairmaire, 1889 - én art
 Stammen Orchesiini Lacordaire, 1859
 Slekten Allorchesia Broun, 1914 - 2 arter
 Slekten Eucinetomorphus Perris, 1875 - 7 arter
 Slekten Hylobia Broun, 1880 - 12 arter
 Slekten Lederia Reitter, 1879 - 22 arter
 Slekten Lyperocharis Broun, 1914 - én art
 Slekten Microscapha LeConte, 1866 - 15 arter
 Slekten Neorchesia Broun, 1914 - 2 arter
 Slekten Orchesia Latreille, 1807 - 59 arter, i Norge:
 Orchesia fasciata (Illiger, 1798)
 Orchesia luteipalpis Mulsant & Guillebeau, 1857
 Orchesia micans (Panzer, 1794)
 Orchesia minor Walker, 1837
 Orchesia undulata Kraatz, 1853
 Slekten Pseudorchesia Fairmaire, 1883 - én art
 Stammen Serropalpini Latreille, 1829
 Slekten †Abderina Seidlitz, 1898 - én fossil art
 Slekten Amblyctis LeConte, 1879 - 6 arter
 Slekten Amomphopalpus Fairmaire & Germain, 1860 - 2 arter
 Slekten †Archaeserropalpus Nikitsky, 2002 - én fossil art
 Slekten Argyrabdera J. Sahlberg, 1913 - én art
 Slekten Bryanella Blair, 1928 - én art
 Slekten Cuphosis Champion, 1889 - 2 arter
 Slekten Enchodes LeConte, 1866 - 3 arter
 Slekten Eudircaea Champion, 1916 - 3 arter
 Slekten Mallochira Fairmaire & Germain, 1863 - én art
 Slekten Mecorchesia Broun, 1914 - 2 arter
 Slekten Megapselaphus Gemminger in Gemminger & Harold, 1870 - 9 arter
 Slekten Mikadonius Lewis, 1895 - 2 arter
 Slekten Mimendircaea Pic, 1952 - én art
 Slekten Perakianus Pic, 1914 - 7 arter
 Slekten Phloeotrinus Nikitsky, 1989 - 4 arter
 Slekten †Pseudocuphosis Nikitsky, 2002  - én fossil art
 Slekten Serropalpolycus Pic, 1917 - én art
 Slekten Serropalpus Hellenius, 1786 - 12 nålevende arter, i Norge:
 Serropalpus barbatus (Schaller, 1783)
 Slekten Talayra Champion, 1895 - 5 arter
 Stammen Xylitini Thomson, 1864
 Slekten Dolotarsus Jacquelin du Val, 1863 - én art
 Slekten Rushia Forel, 1893 - 6 arter
 Slekten Scotochroa LeConte, 1874 - 3 arter
 Slekten Scotochroides Mank, 1939 - én art
 Slekten Spilotus LeConte, 1862 -3 arter
 Slekten Xylita Paykull, 1798 - 4 arter, i Norge:
 Xylita laevigata (Hellenius, 1786)
 Stammen Zilorini Debrochers des Loges, 1900
 Slekten Zilora Mulsant, 1856 - 8 arter, i Norge:
 Zilora ferruginea (Paykull, 1798)
 Slekter ikke plassert til stamme
 Slekten Callidircaea Champion, 1916 - én art
 Slekten Ctenoplectron Redtenbacher, 1867 - 4 arter
 Slekten Mystes Champion, 1895 - én art

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Melandrya caraboides (foto: Sabine Jelinek): . Melandrya dubia: . Orchesia sp.: .Orchesia undulata: . Larve: 
 

Vedborere
Dyr formelt beskrevet av William Elford Leach
Biller formelt beskrevet i 1815